***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 11.05.2021. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 11.05.2021. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„******NA RAZMEĐU PROFANOG, SVJETOVNOG I SVETOG: SVJETOVNOST KAO PRIGODA U KONTEKSTU PROCESA SEKULARIZACIJE I DESEKULARIZACIJE – KATOLICI U HERCEGOVINI POČETKOM TREĆEG TISUĆLJETA“*** i uslova kandidata ***MR. BERNARDA MARIJANOVIĆA***  predlaže se:

1. Dr. Dino Abazović, redovni profesor - predsjednik,
2. Dr. Asim Mujkić, redovni profesor - član,
3. Dr. Valida Repovac-Nikšić, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

***D E K A N,***

***\_\_\_\_\_\_\_\_\_\_\_\_\_\_\_\_\_\_\_\_\_***

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 11.05.2021. godine**

# UNIVERZITET U SARAJEVU

# REKTORAT

**F O R M U L A R**

# SA PODACIMA ZA OBRAZOVANJE KOMISIJE ZA OCJENU USLOVA

**KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***MR. BERNARD MARIJANOVIĆ***

**ZAVRŠIO FAKULTET*: SVEUČILIŠTE U ZAGREBU, KATOLIČKI BOGOSLOVNI FAKULTET U ZAGREBU***

**MAGISTAR-SPECIJALISTA IZ OBLASTI**: ***\_MAGISTAR ZNANOSTI IZ PODRUČJA DRUŠTVENIH ZNANOSTI, ZNANSTVENO POLJE SOCIOLOGIJA, GRANA POSEBNE SOCIOLOGIJE***

**NAZIV PREDLOŽENE TEME DOKTORSKE DISERTACIJE: *NA RAZMEĐU PROFANOG, SVJETOVNOG I SVETOG: SVJETOVNOST KAO PRIGODA U KONTEKSTU PROCESA SEKULARIZACIJE I DESEKULARIZACIJE – KATOLICI U HERCEGOVINI POČETKOM TREĆEG TISUĆLJETA***

**NAUČNA OBLAST IZ KOJE SE TEMA PREDLAŽE*: SOCIOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. DINO ABAZOVIĆ, redovni profesor na Fakultetu političkih nauka u Sarajevu, doktor socioloških nauka, na predmetima: “Religije i konflikti” i “Religija i politika u savremenom svijetu”, Oblast socioloških nauka – predsjednik;
2. DR. ASIM MUJKIĆ, redovni profesor na Fakultetu političkih nauka u Sarajevu, doktor filozofskih nauka, na predmetu: “Etika”, Oblast filozofskih nauka – član;
3. DR. VALIDA REPOVAC-NIKŠIĆ, vanredni profesor na Fakultetu političkih nauka u Sarajevu, doktor socioloških nauka, za oblast sociologija – član;

***D E K A N,***

\_\_\_\_\_\_\_\_\_\_\_\_\_\_\_\_

***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

1. TIP ISTRAŽIVANJA

Temi doktorske disertacije *„Na razmeđu profanog, svjetovnog i svetog: Svjetovnost kao prigoda u kontekstu procesa sekularizacije i desekularizacije – Katolici u Hercegovini početkom trećeg tisućljeća“*, pristupamo u većem dijelu istražujući teorijske postavke i postignuća na području disciplina sociologije religije s jedne strane, te kršćanske (katoličke) teologije s druge strane, ulazeći po potrebi i na područje filozofije, antropologije i psihologije u onim pitanjima gdje bismo željeli interdisciplinarno sagledati određena teme važne za potpuniju sliku već dostignutih znanja kao i onih stavova koji se i u ovo naše vrijeme poprilično razmimoilaze, ponekad i do suprotnosti, ovisno o autorima te različitim školama mišljenja. Sociologija i teologija su ipak u centru naše pažnje a najviše u našoj radnji u obrazlaganju i tumačenju pojmova sekularizacije i desekularizacije kršćanske (najčešće katoličke) vjere donekle u svijetu, našim europskim prilikama kroz povijest te posljedično i u Hercegovini (Mostarsko-duvanjska i Trebinjsko-mrkanska biskupija) početkom trećeg tisućljeća. Empirijska istraživanja posljednjih desetljeća koja su nam već na raspolaganju (Europske studije vrijednosti) kao i kontinuiran o vođene domaće crkvene statistike i - po potrebi - istraživanja među vjeroučiteljima i vjeroučenicima katoličke vjeroispovijesti u Hercegovini u sadašnjosti, činilo bi drugi, empirijski dio ove radnje, koji bi nam poslužio kao svojevrsni orijentir u potvrdi ili eventualnom odbacivanju određenih hipoteza koje postavljamo u radnji.

1. CILJ ISTRAŽIVANJA

Kao glavni cilj našega istraživanja mogli bismo već sada na početku formulirati kroz jednu od unaprijed zadanih teza (treća teza) a koja glasi: *Umjesto dosadašnjeg prevladavajućeg binarnog pristupa pitanju (de)sekularizacije (u pojmovima „profano“ i „sveto“), predlaže se uvođenje tri pojma u razdiobi („profano“, „svjetovno“ i „sveto“), tzv. „trinarno“ određenje pojmova nasuprot dosadašnjeg „binarnog“ a što bi, bar po našem mišljenju, moglo doprinijeti između ostalog i relaksaciji postojećih napetosti između sekularne države i religijskih potreba ogromne većine populacije koji se izjašnjavaju kao vjernici, kao i za već duže vrijeme razvikani „sukob“ znanosti i vjere. Time bi područje „svjetovnosti“ moglo biti jednako pristupačno i profanom i svetom u većini njihovih različitih potreba i zahtjeva.* Propitujemo, dakle, mogućnost drugačijeg shvaćanja pojma „svjetovnosti“, različitog ali ne i suprotnog od pojma „svetog“, te također različitog i od pojma „profanog“, što u dosadašnjoj literaturi često susrećemo izjednačeno pojmu „svjetovnosti“. U empirijskom dijelu istraživanja, što interpretacijom već postojećih istraživanja i njihovih rezultata u Europi i kod nas (u Republici Hrvatskoj i Bosni i Hercegovini), što u eventualnim istraživanjem na manjim skupinama (katolički vjernici u Hercegovini), želimo utvrditi održivost takvog „trinarnog“ pristupa pojmovima iz gore spomenute teze.

1. ZADACI ISTRAŽIVANJA

U zadatke istraživanja ubrajamo sve naše teze (njih pet) koje zbog unaprijed zadanog prostora ne možemo sve ovdje navesti, a željeli bismo ih što teorijski što empirijski staviti na kušnju tijekom same radnje. Ovdje ih tek taksativno spominjemo: 1. Dva glavna uvjeta de/sekularizacije, 2. Korijeni de/sekularizacije, 3. Novo značenje pojma svjetovnosti, 4. Demistifikacija sekularizacijske teze kao antireligiozne, i 5. Potreba za drugačijom ili novom teorijom religije. Opovrgavanje ili verifikacija ovih teza kroz kritički pregled postojeće literature kao i određena empirijska provjera kroz manja grupna istraživanja na spomenutom lokalnom području glavni su zadaci našeg istraživanja.

1. ISPITANICI (MATERIJAL) I METODOLOGIJA ISTRAŽIVANJA

U teorijskom dijelu radnje (koji bi bio, prema sadašnjem planu, i glavni dio radnje) odlučili smo se na kritički pregled kroz povijest odnosa sociologije religije i teologije s posebnim naglaskom na sredinu dvadesetog stoljeća kad se pojavilo posebno zanimanje za procese sekularizacije kod mnogih autora ali i u crkvenim krugovima na Drugom vatikanskom koncilu i poslije. Kako se radi o dužem vremenskom razdoblju, praktično od nastanka sociologije te time i sociologije religije, odabrali smo po našem mišljenju jedan broj relevantnih svjetskih autora (Berger, Casanova, Davie, Martin, Taylor, Stark, Hervieu-Leger, Gorski, Young, Cox…) u nekim njihovim poznatijim radovima kao i određeni broj domaćih autora (Ćimić, Šušnjić, Mardešić/Jukić, Skledar, Abazović, Baloban, Tadić…) te kraći pregled njihovih stavova koje radi usporedbe želimo unijeti u samu radnju. Važna su nam i stajališta crkvenih autoriteta od polovice dvadesetog stoljeća do danas (pape Ivan XXIII, Pavao VI, Ivan Pavao II, Benedikt XVI, papa Franjo…) koja pronalazimo prvenstveno u važnijim crkvenim socijalnim enciklikama spomenutih papa koje najpreciznije odražavaju stavove Katoličke crkve. Empirijski dio radnje obuhvatio bi rezultate već postojećih istraživanja kao i neka nova istraživanja (vjeroučitelji i vjeroučenici viših razreda srednjih škola u Hercegovini) koja bi se sastojala od prilagođenih upitnika u kojima bi se tražili odgovori na eventualne nesporazume i nerazumijevanja kao i moguće shvaćanje promijenjenog pojma svjetovnosti te njegovu primjenu u praksi u suvremenom životu katoličkih vjernika i svih ostalih ljudi na području hercegovačkih crkvenih biskupija.

1. ZNAČAJ–DOPRINOS PREDLOŽENOG PROJEKTA DOKTORSKE DISERTACIJE

Svijet u koji smo već dobrano svi zagazili na prelasku iz moderne u postmodernu promijenio se u mnogim svojim aspektima. Sociologija religije, kao i većina drugih društvenih znanosti, nalaze se u dobrim dijelom novim okolnostima koje traže nova a ponekad i prilično drugačija tumačenja te obnovljene ili prilično promijenjene teorije od onih koje su u proteklim vremenima slovile paradigmatskim. Postmoderna i ono što joj slijedi (post-postmoderna?) usporila je (već i u samoj moderni) u procesima globalizacije, te i preokrenula određene trendove i pokazatelje kretanja religija bar u europskim i zapadnim društvima (u svjetskim razmjerima možemo reći da moderna i nije znatno mijenjala religijske trendove) te se više govori o desekularizaciji društva nego o njegovoj sekularizaciji kako se pisalo i raspravljalo u dvadesetom stoljeću. Doprinos našega rada prvenstveno vidimo u teorijskom razumijevanju ili bolje rečeno alternativama shvaćanja pojma svjetovnosti kao međupojma između profanog i svetoga, te posljedično relaksaciji napetosti u odnosima crkve i države u onim zapadnim društvima ili državama koja se nalaze u nedovoljno definiranom i nepredvidljivom kretanju između procesa sekularizacije, sekularizma i desekularizacije.

Kandidat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilozi: Kopija diplome završenog studija, kopija diplome magistra znanosti, kopija nostrifikacije diplome magistra znanosti.